พีซเมเกอร์ - วิกิพีเดีย

# พีซเมเกอร์

### จากวิกิพีเดีย สารานุกรมเสรี

พีซเมเกอร์
ช่วงปี | 2546 - 2548
แนวเพลง | ป็อป, ร็อค
ค่าย | กรีนบีนส์
สมาชิก | อนุวัฒน์ สงวนศักดิ์ภักดี (บอย) ร้องนำ พีระ เทศวิศาล (พีท) กีต้าร์ / ร้องนำ

รายชื่อวงดนตรี

Peacemaker 2 หนุ่มคนดนตรี “บอย-พีท” ที่มาพร้อมความสามารถ กับความรักในเสียงเพลงและการร้องเพลง ทั้งคู่เจอกันที่โบสถ์ในวันแต่งงานเพื่อนคนหนึ่ง ซึ่งบอยได้ขึ้นไปแจมร้องเพลงกับพีทซึ่งเป็นนักดนตรี หลังจากนั้นจึงได้ชักชวนมาทำวงดนตรีร่วมกัน และได้ออกตระเวนสะสมประสบการณ์ด้วยการเล่นดนตรีตามผับต่างๆ

ก่อนที่จะมาเป็นชื่อวง Peacemaker นั้น ทั้ง 2 คนเคยใช้ชื่อวงว่า Green tea มาก่อน แต่ด้วยความที่อยากให้ชื่อวงฟังดูเข้มแข็ง และแข็งแรงยิ่งขึ้น จึงเลือกที่จะใช้ชื่อ Peacemaker ที่แปลว่า ผู้รักษาสันติภาพ เพราะโลกนี้ไม่ควรสร้างเสรีภาพด้วยสงคราม แต่ควรสร้างเสรีภาพกันด้วยเสียงเพลงมากกว่า

“พีท” หนุ่มผมยาวลูกเสี้ยวเยอรมัน กับบุคลิกที่เรียบง่ายและเงียบขรึม เริ่มเล่นกีตาร์ตั้งแต่อายุ 18 ปี แต่ลีลาการเล่นกีตาร์ที่จัดจ้านแตกต่างกับบุคลิกของเขา เก็บเกี่ยวประสบการณ์เล่นดนตรีกลางคืน เป็นเวลากว่า 4 ปี ส่วน ”บอย” เริ่มทำตามความฝันของตัวเอง ด้วยการร้องเพลงในร้านอาหาร จนไปสะดุดหูทีมงานของ เบเกอรี่ มิวสิค เข้า และได้ร่วมร้องเพลง “หัวใจผูกกัน” ในอัลบั้ม "Million Ways to Love Part 1" ของนักแต่งเพลงชื่อดัง บอย โกสิยพงษ์

หลังนั้นไม่นาน โปรดิวเซอร์ที่ทำงานในบริษัท แกรมมี่ ได้มาดูการเล่นดนตรีและร้องเพลงของพวกเขา จึงเห็นความสามารถติดต่อเซ็นสัญญาให้เป็นศิลปินในสังกัด กรีนบีนส์ จนมีผลงานเพลงพิเศษที่ใช้ชื่อว่า กรีนไลท์โปรเจ็กต์ อัลบั้มที่รวบรวบศิลปินหน้าใหม่มากความสามารถ โดย ”บอย” ได้ร้องเพลง ”คิดถึง” เพลงช้าซึ้งที่สร้างกระแสความฮิตไปทั่ว และเพลงน่ารักๆ อย่างเพลง ”อย่าคิดเลย” ของหนุ่ม ”พีท”

## [แก้] สมาชิก

- อนุวัฒน์ สงวนศักดิ์ภักดี (บอย) ร้องนำ
- พีระ เทศวิศาล (พีท) กีต้าร์ / ร้องนำ

## [แก้] ผลงาน

### [แก้] Peacemaker (พ.ศ. 2546)

1. เหงา
2. ไม่เคยถาม
3. ไม่มีอีกแล้ว
4. ฝากจันทร์
5. อย่าคิดเลย
6. จนกว่าฟ้าจะมีเวลา
7. ลมพัด
8. ที่ตรงนั้น
9. จะร้องเพลง
10. คิดถึง

### [แก้] Panorama (พ.ศ. 2548)

1. ส่วนเกิน
2. ฉันมีค่าแค่ไหน
3. ใครว่าเธอไม่สวย
4. คำว่าเรา
5. เสี่ยง
6. ผิดที่ฉัน
7. Love Story
8. ไปด้วยกัน
9. นาทีนี้
10. เรื่องบนเตียง
11. สุดท้าย

## [แก้] ลิงก์ภายนอก

- peacemakeronline.net - peacemakeronline.net

| พีซเมเกอร์ เป็นบทความเกี่ยวกับ เพลง หรือ ดนตรี ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พีซเมเกอร์ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%B5/%E0%B8%8B/%E0%B8%9E%E0%B8%B5%E0%B8%8B%E0%B9%80%E0%B8%A1%E0%B9%80%E0%B8%81%E0%B8%AD%E0%B8%A3%E0%B9%8C.html".

หมวดหมู่: กลุ่มดนตรีสัญชาติไทย | บทความเกี่ยวกับ ดนตรี ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา